เวลาปัสสาวะมีเลือดปนออกมาด้วยปวดหน่วงท้องน้อยนิดหน่อยเป็นได้2 3วันแล้วค่ะ ตอนแรกก้นึกว่าเป็นประจำเดือนแต่มันออกเยอะผิดปกติก้เลยไม่แน่ใจว่าเป็นอะไรรึเปล่าคะอันตรายไหมคะ ตอนนี้กลุ้มใจมากค่ะ
สวัสดีค่ะ อาการปัสสาวะปนเลือดอาจเกิดจาก-กระเพาะปัสสาวะอักเสบ-กรวยไตอักเสบ-นิ่วในทางเดินปัสสาวะหากมีอาการปวดหน่วงท้องน้อยตรงกลางท้องร่วมกับปัสสาวะบ่อยและแสบขัดและมีเลือด แต่ไม่มีไข้น่าจะเป็นกระเพาะปัสสาวะอักเสบมากที่สุดค่ะการดูแลตัวเองเบื้องต้น ดื่มน้ำมากๆ ไม่กลั้นปัสสาวะ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อลดอาการอักเสบและปวดของกระเพาะปัสสาวะควรไปพบแพทย์เพื่อตรวจปัสสาวะยืนยันการวินิจฉัยด้วยการตรวจปัสสาวะ ถ้าพบว่าเป็นกระเพาะปัสสาวะอักเสบจะได้รับยาฆ่าเชื้อและควรไปติดตามอาการตามนัดว่าหายขาดแล้ว ไม่ควรปล่อยทิ้งไว้ เนื่องจากการที่มีกระเพาะปัสสาวะอักเสบเรื้อรังและบ่อยๆอาจทำให้เชื้อลุกลามขึ้นไปถึงกรวยไตเป็นกรวยไตอักเสบได้